ཕྱི་ཉིན་ཞོགས་པར་རུས་སྦལ་སྔོ་གྱོང་སྔ་བོར་ལངས་ཏེ་ཁྱི་རྒན་ནག་ལྡང་གི་དྲུང་དུ་སོང་ནས།གྲོགས་པོ་ལགས།ངའི་ནང་མི་རྣམས་ལ་ཟས་མ་རེག་པར་ཉིན་མང་པོ་ཕྱིན་སོང་བས།ཉི་མ་འཁྱོལ་དཀའ་བའི་གནས་སུ་གྱུར་ཡོད།ཁྱེད་ནང་མི་རྣམས་ཀྱི་ལུས་པོ་སྔར་ལྟར་བདེ་ཐང་ཡིན་པ་ལ་བསམ་ན།ཁྱོད་ལ་གསང་བ་ཞིག་ཡོད་པ་ཐག་ཆོད་རེད།གྲོགས་པོས་བདག་ལ་སྙིང་རྗེས་གཟིགས་ནས་གསང་བ་དེ་གསུང་གནང་རོགས་མཁྱེན་ཞེས་ཞུ་བ་ཡང་ཡང་འཐེན།ཁྱི་རྒན་ནག་ལྡང་གི་སེམས་སུ་རུས་སྦལ་སྔོ་གྱོང་ནང་མི་རྣམས་ལ་སྙིང་རྗེ་སྐྱེས་ཏེ།རུས་སྦལ་སྔོ་གྱོང་གྲོང་འདབས་ཀྱི་ཞིང་ནང་དུ་ལ་ཕུག་རྐུ་རུ་ཁྲིད་པརེད།